ערב משבר הקורונה, שבר קצב מכירת הדירות החדשות שבר את שיאי העשור כאשר בשלושת החודשים דצמבר 2019-פברואר 2020 נמכרו כ- 10,410 דירות חדשות. כך עולה מנתונים שפרסמה היום הלמ"ס.
מספר חסר תקדים בעשור שחלף של עסקאות למכירת דירה נרשם בדצמבר 2019, שבו נמכרו 3,740 דירות, ובינואר 2020 שבו נמכרו 3,393 דירות חדשות. השיא הקודם של העשור במכירת דירות חדשות נרשם ביוני ויולי 2015, חודשים שבהם נמכרו 3,184, ו-3,083 (בהתאמה) דירות חדשות.
בפברואר השנה נמכרו רק 2,184 דירות. זוהי ירידה חדה של כמעט 27% לעומת ינואר, אך עדיין מדובר בנתון גבוה ב-9% ממספר העסקאות למכירת דירה שבוצעות בפברואר אשתקד (2,560). כך שסביר כי הירידה החדה היא התייצבות בקצב המכירות בהשוואת לשיאים שנרשמו בדצמבר וינואר ואינה קשורה למגיפה.
מה עוד שתקנות החירום שמגבילות את התנועה נכנסו לתוקף רק במהלך מרץ. הזינוק במספר הדירות החדשות שנמכרו הוא בעיקר תוצאה של הבשלה של פרויקטים של מחיר למשתכן. חברות הבנייה יכולות לחתום על הסכם מכר עם הזוכים בהגרלה רק לאחר קבלת היתר בנייה, והליך הוצאת היתר בנייה נמשך בדרך כלל כמה חודשים ולעיתים יותר משנה.
במחוז תל אביב נרשמו בחודשים שנסקרו מספר העסקאות הגדול ביותר - 3,057 בסך הכל, כאשר בדצמבר נמכרו במחוז 1,084 דירות חדשות, בינואר 1,138 ובפברואר 835 דירות חדשות. ייתכן שנתוני המכירות פברואר גובהים יותר משום שלעיתים קרובות הלמ"ס מתקבלים נתונים נוספים לאחר פרסום הדוחות. בכל מקרה מדובר קצב המכירות במחוז תל אביב מהווה זינוק של 61% לעומת מספר הדירות שנמכרו במחוז תל אביב בתקופה המקבילה בשנה שעברה, תקופה שבה נמכרו בסך הכל 1,896 דירות.
כדי לאמוד את הביקוש לדירות, בלמ"ס משקללים את מספר הדירות החדשות שנמכרו יחד עם התחלות בנייה של דירות לשימוש עצמי שאינן למכירה - למשל בפרויקטים של בנה ביתך או קבוצות רכישה. מהסקירה הפעם עולה כי בשלושת החודשים דצמבר 2019-פברואר 2020 מספר הדירות שלא למכירה שהחלה בנייתה היה 4,200. כך שבסך הכל המספר המבוקש של דירות חדשות עמד על כ- 14,600 דירות.